สวัสดี​คะ​ คือตอนนี้มีอาการ​ มึนหัว​ มาได้หลายวันแล้วคะมันหนักๆหัวบางทีไม่อยากจะลืมตาขึ้นมาเลยคะ​ พอขยับหัวก็จะปวดนึบๆ​และมีอาการปวดแปรบๆที่หัวด้านขวาคะ ทำให้อยากนอนตลอดเวลาไม่อยากขยับหงุดงิดง่ายมากคะเลยอยากทราบว่ามันเกิดจากอะไรคะ
สวัสดีค่ะ หากอาการที่เป็นคือมึนหัวโดยที่ไม่ใช่อาการเวียนหัวแบบบ้านหมุน หรือสิ่งรอบตัวหมุน อาการแบบนี้มักสัมพันธ์กับแรงดันเลือดและปริมาณเลือดที่ไปเลี้ยงสมองไม่เพียงพอ สาเหตุได้แก่- การเปลี่ยนท่าทางเร็วไป ซึ่งทำให้เกิดความดันโลหิตต่ำทันทีทันใดโดยอาการจะเป็นอยู่เพียงชั่วครู่แล้วหายไป- จากการขาดน้ำในร่างกาย เช่น มีไข้ ท้องเสีย อาเจียน- โลหิตจาง เช่น เสียเลือดประจำเดือนมาก- อาจเป็นอาการร่วมของโรคอื่นๆ เช่น ไข้หวัด ภูมิแพ้- ภาวะไทรอยด์ฮอร์โมนต่ำ- จากความเครียด วิตกกังวล พักผ่อนไม่เพียงพอนอกจากนั้นอาการมึนหัว ปวดหัว หงุดหงิดง่าย และง่วงนอน ยังอาจเป็นอาการก่อนการมีประจำเดือนได้ หรือในทางกลับกัน อาจเป็นอาการของการตั้งครรภ์ได้ดังนั้นหากประจำเดือนไม่มา ควรตรวจหาการตั้งครรภ์ดูเป็นอันดับแรกค่ะ หรือหากมีประจำเดือนมาแล้ว แต่ยังคงมีอาากรต่างๆ เหล่านี้อยู่ แนะนำในเบื้องต้นให้นอนหลับพักผ่อนให้เพียงพอ ดื่มน้ำเยอะๆ งดเครื่องดื่มที่มีแอลกฮอล์และคาเฟอีนต่างๆ ควรเปลี่ยนท่าเวลานั่งหรือนอนช้าๆ พยายามลดความเครียดและวิตกกังวลต่างๆ หากยังไม่ดีขึ้น ควรไปพบแพทย์เพื่อตรวจหาสาเหตุค่ะ